Държавен вестник, бр. 66, 2023 г., стр. 168

СТР.  168	
Д Ъ Р Ж А В Е Н  В Е С Т Н И К 	
БРОЙ  66
(3) Преди извършване на проверките по 
чл. 23, ал. 2 и чл. 24 управляващият орган 
изготвя методология за оценка на риска, 
както и установява процедури за извършване 
на управленски проверки на базата на оценка 
на риска. 
(4) Управляващият орган може да извършва 
актуализация на методологията по ал. 3 на 
база на резултатите от проверките по чл. 23, 
ал. 2 и чл. 24 и констатациите от одити.
(5) Управляващият орган може да извършва 
извънредни проверки на място по смисъла 
на чл. 23, ал. 2.
Чл. 26. (1) В Информационната система 
за управление и наблюдение на средствата от 
ЕФСУ (ИСУН) се записват и съхраняват данни 
с информация за финансовите инструменти, 
която отговаря на изискванията на член 72, 
параграф 1, буква „д“ и Приложение XVII от 
Регламент (ЕС) 2021/1060.
(2) Междуведомствената работна група за 
развитие на ИСУН разработва указания от­
носно структурата и съдържанието на данните 
по ал. 1, които се въвеждат в ИСУН.
(3) Управляващият орган създава меха­
низми и процедури, които да отговарят на 
изискванията за съхраняване и натрупване 
на изискваните данни по отношение на всяка 
операция по финансов инструмент.
Чл. 27. Субектите, изпълняващи финансови 
инструменти, извършват проверки на предос­
тавянето на подкрепа чрез финансови инстру­
менти съгласно сключените споразумения по 
чл. 4, ал. 1 и чл. 5, ал. 1.
Чл. 28. Лицето, изпълняващо Холдинговия 
фонд, осигурява пълен достъп и съдействие 
за извършване на проверките и одитите по 
чл. 23, ал. 1, както и осигурява в споразуме­
нията със субектите, изпълняващи специални 
фондове, а при гаранционните фондове със 
субектите, които предоставят заеми, наличие­
то на изисквания за осигуряване на достъп 
и документи за извършване на проверките и 
одитите по чл. 23, ал. 1.
Чл. 29. Представители на управляващия 
орган могат да вземат участие в проверките 
на лицето, изпълняващо Холдинговия фонд, 
както и представители на лицето, изпълняващо 
Холдинговия фонд, могат да вземат участие в 
проверки на управляващия орган, доколкото 
това не противоречи на чл. 81, параграфи 1 
и 2 от Регламент (ЕС) 2021/1060. 
Чл. 30. Управляващият орган и лицето, 
изпълняващо Холдинговия фонд, координират 
своите проверки за намаляване на случаите 
на припокриване на проверките по отношение 
на едни и същи разходи, с изключение на 
случаите, когато тези разходи са определени 
като рискови за управляващия орган или про­
верките са с различен обхват. Координацията 
между страните при извършване на проверките 
се урежда в споразумението по чл. 4, ал. 1.
Чл. 31. Одитните органи по съответните 
програми, управляващите органи и субек­
тите, изпълняващи финансови инструмен­
ти, установяват мерки за одит и контрол, 
пропорционални на установените рискове, с 
цел гарантиране на законосъобразността и 
редовността на операциите.
Чл. 32. По отношение на вземанията на 
подкрепа чрез финансови инструменти по оп­
ределени финансови корекции или установени 
недължимо платени или надплатени, както 
и неправомерно получени или неправомерно 
усвоени суми, се прилагат разпоредбите на 
чл. 103, параграф 5 и параграф 6 от Регламент 
(ЕС) 2021/1060. 
Чл. 33. Субектите, изпълняващи финансов 
инструмент, осигуряват одитната следа по 
Приложение XIII, Раздел II на Регламент (ЕС) 
2021/1060. Разпределението на отговорностите 
между лицето, изпълняващо Холдинговия 
фонд, и субектите, изпълняващи специален 
фонд, или когато е приложимо, субектите, 
предоставящи заеми, за осигуряване на одитна 
следа и извършване на проверките се урежда 
в споразуменията по чл. 5, ал. 1.
Чл. 34. Договорите или споразуменията, 
сключвани между субектите, изпълняващи фи­
нансови инструменти, и крайните получатели 
включват клаузи, с които крайните получатели 
се задължават да използват предоставената 
подкрепа по предназначение.
Чл. 35. Лицето, изпълняващо Холдинговия 
фонд, управлява предоставената му подкрепа 
от фондовете в съответствие с принципа на 
добро финансово управление и предоставя 
информация в рамките на годишно докладва­
не към управляващия орган за предприетите 
действия относно активното управление на 
касовите наличности с цел предотвратяване 
формирането на отрицателни лихви и въз­
никнали загуби. 
Чл. 36. Съчетаването на различни източни­
ци на средства от различни програми в един 
финансов инструмент или от различни финан­
сови инструменти и/или различни програмни 
периоди, изпълнявани от един управляващ 
орган, се извършва след изрично писмено 
съгласие от страна на управляващия орган. 
Чл. 37. При съчетаване на средства от раз­
лични програми в общ финансов инструмент 
лицето, изпълняващо Холдинговия фонд, 
осигурява спазването на изискванията за 
допустимост на дейностите и крайните по­
лучатели за всяка една от програмите, чрез 
които са предоставени средствата. 
Чл. 38. Субектите, изпълняващи финансови 
инструменти, включват в договорите или в спо­
разуменията с крайни получатели задължения 
по чл. 50 от Регламент (EС) 2021/1060 само 
в случаите на чл. 50, параграф 1, буква „в“. 
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Краен получател“ е по смисъла на чл. 2, 
параграф 18 от Регламент (ЕС) 2021/1060.
2. „Лице, изпълняващо Холдингов фонд“ 
е „Фонд мениджър на финансови инструмен­
ти в България ЕАД – еднолично търговско